title: चंपानगर
text: चंपानगर या चम्पापुरी भागलपुर, बिहार प्रान्त के ऐगो शहर छेकै। इ अंग क राजधानी छेलै। गंगा नदी के तट प बसलो ई एगो अत्यंत प्राचीन शहर छेकै। पुराणौ मँ आरू महाभारतौ मँ ई क्षेत्र क अंग प्रदेश के हिस्सा मानलौ गेलौ छै। भागलपुर केरौ निकट स्थित चंपानगर महान पराक्रमी शूरवीर कर्ण के राजधानी मानलौ जाय छै। प्राचीन काल मँ इ नगरी क अनेक नाम छेलै जेना: चम्पनगर, चम्पावती, चम्पापुरी, चम्पा आरो चम्पमालिनी। पहिने ई शहर ‘मालिनी’ के नाम सँ प्रसिद्ध छेलै यहाँ प चंपक गाछ क बहुलता क संबंध सँ एकरौ नामकरण के साथ जोड़लौ जाय छै। चंपा नगर क समीकरण भागलपुर के समीप आधुनिक चंपानगर आरो चंपापुर नाम के गाँव से करलौ जाय छै किंतु संभवत: प्राचीन नगर मुंगेर क पश्चिमी सीमा प स्थित छै।